**NOTĂ INFORMATIVĂ**

**la proiectul hotărârii Guvernului pentru aprobarea Planului controalelor planificate asupra activității rezidenților zonelor economice libere pentru anul 2024**

|  |  |
| --- | --- |
| **1.** | **Denumirea autorului și, după caz, a participanților la elaborarea proiectului** |
|  | Proiectul a fost elaborat de Ministerul Dezvoltării Economice și Digitalizării. |
| **2.** | **Condițiile ce au impus elaborarea proiectului de act normativ și finalitățile urmărite**  |
|  | Proiectul a fost elaborat urmare propunerilor prezentate Ministerului Dezvoltării Economice și Digitalizării de către autoritățile cu funcții de control în conformitate cu prevederile art.6 alin.(251) din Legea nr.440/2001 cu privire la zonele economice libere. |
| **3.** | **Descrierea gradului de compatibilitate a prevederilor proiectului cu legislația Uniunii Europene** |
|  | Prezentul proiect de act normativ nu contravine legislației Uniunii Europene. |
| **4.** | **Principalele prevederi ale proiectului și evidențierea elementelor noi** |
|  |

|  |
| --- |
| Proiectul hotărârii nominalizat prevede Planul controalelor planificate asupra activității rezidenților zonelor economice libere pentru anul 2024, elaborat în baza propunerilor autorităților cu funcții de control, care au prezentat până la data de 1 noiembrie propuneri cu privire la rezidenții zonelor libere ce urmează a fi supuși controlului în anul următor *(art.6 alin.(251) din* *Legea nr.440/2001**)*. Planul cuprinde în sine lista rezidenților și organelor de control cu specificarea perioadei supunerii controlului și a gradului de risc stabilit conform Metodologiei controlului de stat asupra activității de întreprinzător în baza analizei riscurilor aferent domeniilor de competență a organului cu funcții de control.În conformitate cu art. 111 al Legii nr. 160/2011 privind reglementarea prin autorizare a activității de întreprinzător, organul de control este obligat să efectueze controalele în corespundere cu prevederile Legii nr. 131/2012 privind controlul de stat asupra activității de întreprinzător și să includă controlul în planul de control pentru perioada următoare cu luarea în considerare a gradului de risc stabilit în dependență de particularitățile obiectului controlului, persoanelor supuse controlului și ale raporturilor anterioare cu organul de control (data efectuării ultimului control, încălcări anterioare). Astfel, în temeiul art. 4 al Legii nr. 131/2012, în cadrul zonelor economice libere se planifică și se efectuează doar controale comune, în baza unui plan al controalelor distinct și consolidat, corespunzător unei zone economice libere. În această ordine de idei, de către organele de control au fost identificate riscurile la rezidenții zonelor economice libere în privința aspectelor ce țin de competența sa în corespundere cu Metodologia privind controlul de stat asupra activității de întreprinzător, elaborată și aprobată de Guvern pentru fiecare domeniu de control.Respectiv, urmare evaluării riscurilor celor 244 agenți economici, rezidenți ai Zonelor Economice Libere, 2 Organe de control *(Inspectoratul pentru Protecția Mediului, Agenția Națională pentru Siguranța Alimentelor)* au solicitat supunerea controlului pe parcursul anului 2024 a 30 agenți economici, care desfășoară activitatea în următoarele Zone Economice Libere: ZAL „Expo-Business-Chişinău”, ZEL „Bălți”, ZAL PP „Taraclia”, ZEL „Ungheni-Business”, ZAL „Tvardiţa” și ZAL PP „Valkaneș”.  |

 |
| **5.** | **Fundamentarea economico-financiară** |
|  | Realizarea proiectului dat nu implică cheltuieli financiare publice. |
| **6.** | **Modul de încorporare a actului în cadrul normativ în vigoare** |
|  | Nu este necesar. |
| **7.** | **Avizarea și consultarea publică a proiectului** |
|  | Întru respectarea prevederilor Legii nr. 239/2008 privind transparența în procesul decizional, anunțul privind inițierea elaborării proiectului a fost plasat pe pagina web oficială a Ministerului Dezvoltării Economice și Digitalizării la compartimentul /transparența decizională/ și <http://particip.gov.md/> pe data de 28.11.2023 [https://particip.gov.md/ro/document/stages/\*/11565](https://particip.gov.md/ro/document/stages/%2A/11565).După înregistrarea la Cancelaria de Stat proiectul va fi plasat spre consultări publice pe pagina web oficială a ministerului și http://particip.gov.md/. |
| **8.** | **Constatările expertizei anticorupție** |
|  | Prezentul proiect va fi supus expertizei anticorupție conform art. 36 din Legea nr.100/2017 cu privire la actele normative. |
| **9.** | **Constatările expertizei de compatibilitate** |
|  | Nu este necesar. |
| **10.** | **Constatările expertizei juridice** |
|  | Proiectul va fi supus expertizei juridice de către Ministerul Justiției conform art. 37 din Legea nr.100/2017 cu privire la actele normative  |
| **11.** | **Constatările altor expertize** |
|  | Nu este necesar. |

**Secretar de stat Viorel GARAZ**